Document ID: 32010D0001

KOMISIJAS LĒMUMS
(2009. gada 23. decembris)
par Eiropas grupas par dabaszinātņu ētiku un jaunām tehnoloģijām pilnvaru pagarināšanu
(2010/1/ES)
EIROPAS KOMISIJA,
ņemot vērā Līgumu par Eiropas Savienību un Līgumu par Eiropas Savienības darbību,
tā kā:
(1)
Eiropas Komisija 1991. gada novembrī nolēma iekļaut ētiku lēmumu pieņemšanas procesā Kopienas pētniecības un tehnoloģiju attīstības politikās un šajā sakarā izveidoja Padomdevēju grupu jautājumos par biotehnoloģijas ētiku.
(2)
Komisija 1997. gada 16. decembrī nolēma aizstāt Padomdevēju grupu jautājumos par biotehnoloģijas ētiku ar Eiropas grupu par dabaszinātņu ētiku un jaunām tehnoloģijām un paplašināt šīs jaunās grupas pilnvaras attiecībā uz visām pētniecības un tehnoloģiju piemērošanas jomām.
(3)
Komisija ar 2001. gada 26. marta lēmumu Eiropas grupas par dabaszinātņu ētiku un jaunām tehnoloģijām pilnvaras, ar nedaudz mainītiem uzdevumiem, pagarināja uz četriem gadiem (C(2001) 691).
(4)
Lēmums par pašreizējās Eiropas grupas par dabaszinātņu ētiku un jaunām tehnoloģijām pilnvarām tika pieņemts 2005. gada 11. maijā (Komisijas Lēmums 2005/383/EK (1)) un pagarināts ar Komisijas Lēmumu 2009/757/EK (2).
(5)
Tagad ir lietderīgi pilnvaras pagarināt uz pieciem gadiem un līdz ar to amatā iecelt jaunos locekļus; tomēr ar šo lēmumu netiek skarta iespēja jaunajai Komisijai pārskatīt pilnvaru saturu.
(6)
Ar šo lēmumu aizstāj Lēmumu 2009/757/EK,
IR PIEŅĒMUSI ŠO LĒMUMU.
1. pants
Komisija nolemj pagarināt Eiropas grupas par dabaszinātņu ētiku un jaunām tehnoloģijām pilnvaras uz pieciem gadiem.
2. pants
Uzdevums
Eiropas grupas par dabaszinātņu ētiku un jaunām tehnoloģijām uzdevums ir sniegt padomus Komisijai par ētikas jautājumiem saistībā ar zinātni un jaunām tehnoloģijām vai nu pēc Komisijas pieprasījuma, vai arī pēc pašas iniciatīvas. Parlaments un Padome var vērst Komisijas uzmanību uz tiem jautājumiem, kuriem, pēc viņu domām, ir ļoti liela nozīme ētikas ziņā. Ja Komisija vēlas saņemt Eiropas grupas par dabaszinātņu ētiku un jaunām tehnoloģijām atzinumu, tad tā nosaka termiņu, kurā šāds atzinums ir jāsniedz.
3. pants
Sastāvs - iecelšana amatā
1. Eiropas grupas par dabaszinātņu ētiku un jaunām tehnoloģijām locekļus ieceļ Komisijas priekšsēdētājs.
2. Piemēro šādus noteikumus:
-
locekļus ieceļ ad personam. Locekļi strādā privātpersonas statusā, un tos aicina sniegt Komisijai padomus neatkarīgi no jebkādas ārējās ietekmes. Eiropas grupa par dabaszinātņu ētiku un jaunām tehnoloģijām ir neatkarīga, plurālistiska un daudznozaru,
-
Eiropas grupā par dabaszinātņu ētiku un jaunām tehnoloģijām ir ne vairāk kā 15 locekļi,
-
Eiropas grupas par dabaszinātņu ētiku un jaunām tehnoloģijām locekļus ieceļ uz pieciem gadiem. Katru pilnvaru laiku ir iespējams pagarināt maksimāli divas reizes,
-
Eiropas grupas par dabaszinātņu ētiku un jaunām tehnoloģijām locekļu identifikāciju un atlasi veic, pamatojoties uz atklātu uzaicinājumu izteikt ieinteresētību. Papildu pieteikumus, kurus saņems no citiem avotiem, arī ņems vērā atlases procedūrā,
-
Eiropas grupas par dabaszinātņu ētiku un jaunām tehnoloģijām locekļu sarakstu Komisija publicē Eiropas Savienības Oficiālajā Vēstnesī,
-
piemērotos kandidātus, kuri nav ieceltie locekļi, iekļauj rezerves sarakstā,
-
ja loceklis vairs nav spējīgs efektīvi piedalīties grupas darbā vai atkāpjas no amata, priekšsēdētājs uz atlikušo sākotnējā locekļa pilnvaru darbības termiņu var iecelt aizstājēju locekli no rezerves saraksta.
4. pants
Darbība
1. Eiropas grupas par dabaszinātņu ētiku un jaunām tehnoloģijām locekļi ievēl priekšsēdētāju un priekšsēdētāja vietnieku no grupas locekļu vidus uz visu pilnvaru laiku.
2. Eiropas grupas par dabaszinātņu ētiku un jaunām tehnoloģijām darba programmu, tostarp tādus ētikas jautājumu pārskatus, ko pēc savas iniciatīvas ierosinājusi Eiropas grupa par dabaszinātņu ētiku un jaunām tehnoloģijām, apstiprina Komisijas priekšsēdētājs. Komisijas Eiropas politikas padomdevēju birojs, darbojoties ciešā sadarbībā ar Eiropas grupas par dabaszinātņu ētiku un jaunām tehnoloģijām priekšsēdētāju, ir atbildīgs par Eiropas grupas par dabaszinātņu ētiku un jaunām tehnoloģijām un tās sekretariāta darba organizēšanu.
3. Eiropas grupas par dabaszinātņu ētiku un jaunām tehnoloģijām darba sesijas nav atklātas. Ārpus šīm darba sesijām Eiropas grupa par dabaszinātņu ētiku un jaunām tehnoloģijām var apspriest savu darbu ar attiecīgajām Komisijas struktūrvienībām un uzaicināt pārstāvjus no nevalstiskām organizācijām vai pārstāvju organizāciju locekļus, kad tas vajadzīgs viedokļu apmaiņai. Eiropas grupas par dabaszinātņu ētiku un jaunām tehnoloģijām sanāksmju darba kārtību izdalīs attiecīgajiem Komisijas dienestiem.
4. Eiropas grupas par dabaszinātņu ētiku un jaunām tehnoloģijām sanāksmes notiek Komisijas mītnē atbilstīgi Komisijas noteiktajai kārtībai un kalendāram. Eiropas grupas par dabaszinātņu ētiku un jaunām tehnoloģijām sanāksmēm jānotiek vismaz 6 reizes 12 mēnešu laikposmā, kas ir apmēram divpadsmit darba dienu gadā. Locekļiem būtu jāpiedalās vismaz četrās sanāksmēs gada laikā.
5. Lai sagatavotu atzinumus, un ņemot vērā to sagatavošanai pieejamos resursus, Eiropas grupa par dabaszinātņu ētiku un jaunām tehnoloģijām:
-
var, ja tā uzskata par lietderīgu un/vai vajadzīgu, uzaicināt ekspertus, kuriem ir specifiskas kompetences, lai precizētu un virzītu tās darbu,
-
var uzsākt pētījumus, lai savāktu visu vajadzīgo zinātnisko un tehnisko informāciju,
-
var izveidot darba grupas specifisku jautājumu izskatīšanai,
-
organizē atklātu apaļo galdu attiecībā uz katru atzinumu, ko tā sniedz, lai veicinātu dialogu un uzlabotu pārredzamību,
-
izveido ciešas saites ar Komisijas struktūrvienībām, uz kurām attiecas grupas izskatāmās tēmas,
-
var izveidot ciešākas saites ar dažādu ētikas struktūru pārstāvjiem Eiropas Savienībā un kandidātvalstīs.
6. Katru atzinumu publicē tūlīt pēc tā pieņemšanas. Ja atzinums netiek pieņemts vienprātīgi, tas ietver jebkuru atšķirīgo viedokli. Ja ir operatīva prasība ātrāk sniegt atzinumu par kādu īpašu tēmu, Eiropas grupa par dabaszinātņu ētiku un jaunām tehnoloģijām izdod īsas deklarācijas, kurām, ja vajadzīgs, sekos pilnīgāka analīze, nodrošinot pārredzamības ievērošanu, kā tas ir attiecībā uz jebkuru atzinumu. Jebkurā Eiropas grupas par dabaszinātņu ētiku un jaunām tehnoloģijām atzinumā izdara atsauci uz attiecīgās tehnoloģijas attīstības stāvokli brīdī, kad atzinums tiek sniegts. Eiropas grupa par dabaszinātņu ētiku un jaunām tehnoloģijām var izlemt aktualizēt atzinumus, ja tā uzskata to par vajadzīgu.
7. Eiropas grupa par dabaszinātņu ētiku un jaunām tehnoloģijām pieņem savu reglamentu.
8. Pirms pilnvaru termiņa beigām Eiropas grupa par dabaszinātņu ētiku un jaunām tehnoloģijām izstrādā darba pārskatu, par kura izstrādi ir atbildīgs tās priekšsēdētājs. Paziņojumu publicē.
5. pants
Sanāksmju izdevumi
Transporta un uzturēšanās izdevumus, kas saistīti ar Eiropas grupas par dabaszinātņu ētiku un jaunām tehnoloģijām sanāksmēm, sedz Komisija atbilstīgi Komisijas noteikumiem.
6. pants
Stāšanās spēkā
Šo lēmumu publicē Eiropas Savienības Oficiālajā Vēstnesī, un tas stājas spēkā dienā, kad tiek iecelti amatā jaunie Eiropas grupas par dabaszinātņu ētiku un jaunām tehnoloģijām locekļi. Ar to aizstāj Lēmumu 2009/757/EK.
Briselē, 2009. gada 23. decembrī

Labels: 11
16
1
7
0
15